ArabovMK/tajik-wikipedia-corpus huggingface dataset:
Ҳалвои тар

Ҳалвои тар — яке аз ҳалвоҳои маъмул ва густардаи тоҷикист, дар водиҳои Ҳисору Рашт то ба имрӯз роиҷ аст. Дар минтақаҳои мухталифи ҷумҳурӣ пухтани ҳалво тарзу усулҳои ба худ хос дорад. Онро аз орди гандум, равғани зард ё дунба ва шакар мепазанд. Усули таҳияи он чунин мебошад: орди гандуми бехтаро то хурмоиранг шуданаш дар равған таф медиҳанд. Шарбати қандро алоҳида тайёр мекунанду ба болои орди бирён рехта, якзайл меомезанд. Пас аз 5-7 дақиқа ҳалвои тарро аз болои оташ гирифта, боз як бори дигар хуб меомезанд. Онро дар гармиаш ба табақчаҳои чуқур кашида, баъди хунук шуданаш ба шакли мураббаъ ё ромбчаҳои дар вазни 20-30 граммӣ мебуранд. Ба рӯи ҳалвои тар барои хушхӯр шуданаш мағзи кӯфтаи писта, чормағз ё бодомро мепошанд. Мағзро ба ҳалвои тар баъзан пеш аз тайёр шуданаш меандозанд. Ҳалвои тари асалӣ ва ҳалвои тари шиннигӣ низ тақрибан бо ҳамин тарз пухта мешавад. 1 Адабиёт Пайнавиштҳо.
Ҳалвои тар аз шарбати тарбуз

Ҳалвои тар аз шарбати тарбуз - як навъ ҳалвои суннатии тоҷикӣ. Тарзи тайёр кардани он Дилаи тарбузро аз донаҳояш тоза карда, хурд-хурд бурида ба дег андохта, то ғафс шуданаш меҷӯшонанд, ки ранги он қаҳвагӣ ва таъмаш ширин мегардад. Ордро таф дода ба рӯи шарбати тарбуз мерезанд ва то 3-5 дақиқа меҷӯшонанд. Ҳалвои тарро ба табақчаҳо кашида, ба рӯяш мағзи бодом, писта ё чормағз мепошанд. 1 Адабиёт Раҳимӣ Д. Шугун ва боварҳои мардуми тоҷик. – Душанбе: Озар, 2004. Саймиддинов Д. Вожашиносии забони форсии миёна. – Душанбе: Пайванд, 2001; Фарҳанги забони тоҷикӣ. Ҷ. 2. – М: Советская Энциклопедия, 1969; Шовалиева М. История кулинарной культуры таджикского народа. – Душанбе: Дониш, 2015. Пайнавиштҳо.
Ҳалвои тари шиннигӣ

Ҳалвои тари шиннигӣ — яке аз ҳалвоҳои маъмул ва густардаи тоҷикист, дар водиҳои Ҳисору Рашт то ба имрӯз роиҷ аст. Дар минтақаҳои мухталифи ҷумҳурӣ пухтани ҳалво тарзу усулҳои ба худ хос дорад. Онро аз орди гандум, равғани зард ё дунба ва шакар мепазанд. Усули таҳияи он чунин мебошад: орди гандуми бехтаро то хурмоиранг шуданаш дар равған таф медиҳанд. Шарбати қандро бо иловаи шиннигӣ (шириние ки аз тут, ангур вадиг меваҳо тайёр карда мешавад) алоҳида тайёр мекунанду ба болои орди бирён рехта, якзайл меомезанд. Пас аз 5-7 дақиқа ҳалвои тарро аз болои оташ гирифта, боз як бори дигар хуб меомезанд. Онро дар гармиаш ба табақчаҳои чуқур кашида, баъди хунук шуданаш ба шакли мураббаъ ё ромбчаҳои дар вазни 20-30 граммӣ мебуранд. Ба рӯи ҳалвои тар барои хушхӯр шуданаш мағзи кӯфтаи писта, чормағз ё бодомро мепошанд. Мағзро ба ҳалвои тар баъзан пеш аз тайёр шуданаш меандозанд. 1 Адабиёт Пайнавиштҳо.
Ҳалвои ширӣ

Ҳалвои ширӣ Як намуди ҳалво буда, аз шир, шакар бо мағзи бодом ё зардолу тайёр мекунанд. Тахминан 3 литр ширро бо 1 кг шакар омехта карда, то зард шудани маҳлул меҷўшонанд. Сипас мағзи бодом ё зардолуро ба он омехта, то сахт шудани ҳалво ҷушониданро давом медиҳанд. Ҳалвои тайёршударо дар рўи лаълӣ гирифта, бо корд мебуранд. Дар Дарвоз, Шаҳритўс, Рашт фаъол аст. Нигаред низ Адабиёт 1. Ершов Н., Пища Таджики Каратегина и Дарваза. Вып.2, Д.,1970.
Ҳалвои тари бодомӣ

Ҳалвои тари бодомӣ - як навъ ҳалвои суннатии тоҷикӣ Ҳалвои тари бодомӣ мураккабтар буда, он аз тайёр кардани хамир, шарбати қанд ва ба шаклҳои гуногун даровардани он иборат мебошад. Хамири ҳалворо бе хамиртуруш, фақат бо обу орд тайёр мекунанд. Хамири ҳалвои бодомӣ мисли хамири ош бояд сахт бошад. Баъди 40-50 дақиқа хамирро ба табақи чуқур андохта, то тунук шуданаш бо об омехта карадн мегиранд. Сипас хамири обакиро аз ғирбол гузаронда, дар шаклҳои гуногун бирён мекунанд ва ба табақчаҳои чуқур андохта, аз болояш шарбати гарми қанд мерезанд ва ба рӯяш мағзи кӯфтаи бодомро мепошанд. 1 Адабиёт Пайнавиштҳо.
Ҳалвои қоқтӣ

Ҳалвои қоқтӣ Нигаред Адабиёт.
Ҳалвотилтак

Ҳалвотилтак - атолаи хамирӣ. Дар баъзе навоҳии вилояти Хатлон навъи атолае бо номи "ҳалвотилтак" пухта мешавад, он, асосан, аз қанду орд таҳия мегардад. Инчунин атолаи дигаре "ҳавлошир" ном доштааст, ки бо орду шир пухта. 1 Адабиёт Пайнавиштҳо.
Ҳолдун Буйсон

Ҳолдун Буйсон (июли 1958, Анқара — 31 августи 2020, Навшаҳр, Туркия) — ҳунарпешаи театр, телевизион ва синамои Зиндагинома Ҳолдун Буйсон 6 июли соли 1958 дар Анқара таваллуд шудааст. Вай коллеҷи Анқара дар шуъбаҳои забон, таърих ва ҷуғрофия ва Донишгоҳи Анқара дар бахши театр таҳсил намудааст. Вай дар Театри бадеии Анқара ва театрҳои шаҳри Истанбул фаъолият кардааст. Ӯ дар филмҳои дубляжи англисӣ-туркӣ овоз додааст. Соли 1999 вай бо иҷрои нақши "Комил" дар филми " ҷоизаи "Беҳтарин ҳунарпеша" -ро дар 11-умин ҷашнвораи байналмилалии Анқара ба даст овардааст. Даргузашт 31 августи соли 2020, ӯ дар синни 62-солагӣ дар ноҳияи Ургупи Навшаҳр ҳангоми банаворгирии силсилафилми "Мария ва Мустафо" бар асари сактаи қалб вафот кард 1. 2 сентябри соли 2020 ҷасади ӯро ба Анқара оварданд ва дар қабристони Каршияка дафн карданд. Пас аз ду рӯзи маргаш маълум шуд, ки Бойсан аз тарси -19 ба беморхона рафта наметавонад ва аз ин рӯ стимуляторашро иваз карда натавонистааст 2. Филмнома Нигаред низ Эзоҳ Иқтибосҳо.
Ҳалвоӣ

Ҳалвоӣ – одати суннатии халқии тоҷик. Дар замонҳои пеш дар байни мардуми тоҷик "ҳалвоӣ" ном одате вуҷуд дошт, ки падару модари кӯдак пеш аз ба мактаб бурдани фарзанди худ ба мактабдор зиёфат медоданд. Баъдан мактабдор барои шурӯи таҳсил фотиҳа медод. Дар мадрасаҳои Бухоро пеш аз оғози соли нави таҳсил ё фанни наве шарикдарсон маблағ ҷамъ намуда, ширинӣ (ҳалво), нону мева ва ғайра харида, ба ҳурмати мударрис инъоме меоростанд, ки онро "ифтитоҳона" меномиданд. Инчунин ба як қисми маблағ ба мударрис ҳадияе (ҷома, миёнбанд ва ғайра) пешкаш менамуданд. Ҳалвоӣ ва дигар инъом, ки мактабдорону мударрисон ба нафъи худ карда буданд, баъди Инқилоби Октябр барҳам хӯрдаанд. 1 Адабиёт Пайнавиштҳо.
Ҳалим Ёров

Ҳалим Ёров (1 сентябри 1946, деҳаи Зосун, ноҳияи Айнӣ — 20 июни 2013, ҳамон ҷо) — овозхони тоҷик, Ҳофизи халқии Тоҷикистон. Зиндагинома Соли 1967 Институти педагогии Хуҷандро ба поин оварда, се сол дар Филармонияи давлатии Тоҷикистон чун овозхон фаъолият доштааст. Солҳои директори хонаи маданияти ноҳияи Айнӣ, муовини директор, аз 1982 то 2009 директори мактаби деҳаи Зоосуни ҳамин ноҳия буд. Солиён ба корҳои мактабу маориф шуғл варзид, лек лаҳзае аз мусиқӣ канор наҷустааст, сурудхонӣ мӯҷиби маҳбубияти фарогираш гардид. Бо садои гиро вазну оҳанги суханро бо дарунмояаш ба ҳам пайванд мезад, дар интиқоли рӯҳи шеър ба шунаванда комёб мешуд. Сурудаҳо "Ноз макун", "Суруди бахт", "Кошки", "Иди мо", "Боғи муродам", "Комсомол", "Ба Ватан", "Рӯди Сир", "Нури Ленин", "Ба ҳасрат меравам", "Биё", "Хоҳаракам", "Ҷон", "Ишқи гумкарда", "Бахт чист", "Ишқи Дилшод", "Зимистон", "Нома фиристод" барин таронаҳояш мавриди истиқболи фаровони ҳаводорони мусиқӣ қарор гирифтаанд.
Ҳалиса

Ҳалиса, ҳалила Як навъ таоми миллии тоҷикист. Гандумро шуста, ба деги обдор андохта, якуним соат меҷўшонанд. Баъд гандумро гирифта, каме мехушконанд ва аз гӯштқимакунак мегузаронанд. Дар деги дигар ба муддати 2-3 соат гӯшти гӯсфанд ва говро дар об мепазанд, сипас гандуми резашуда ва пиёзро аз болои гӯшт меандозанд. Он 3-4 соат меҷӯшад, дар ин вақт бо кафлез дегро кофта меистанд. Одатан, дегро бо кафлез кофтан, кори мардон аст. Ҳалиса баъд аз пурра ҳал шудани гӯшту устухон ва гандум, дар натиҷаи ҷӯшидану бо кафлез кофтан, ҳамчун таом барои хӯрдан тайёр мешавад. Ҳалисаро дар рӯзҳои идҳои миллӣ ба мардум ҳамчун таом пешкаш мекунанд. Дар Панҷакент, Шаҳринав, Ҳисор, Душанбе нимфаъол аст. Нигаред Адабиёт Манобеъ.
Ҳалим Тоҳиров

Ҳалим Тоҳиров – сарояндаи Театри давлатии академии опера ва балети ба номи Садриддин Айнӣ.
Ҳалима Каримзода

Ҳалима Каримзода (1.08.1949, шаҳри Хуҷанд) — иқтисоддон, номзади илмҳои иқтисодӣ, дотсент. Аълочии маорифи Тоҷикистон Зиндагинома Солҳои 1966–1971 дар Донишгоҳи давлатии Тоҷикистон ба номи В.И. Ленин таҳсил намудааст. Солҳои 1971–1974 лаборанти калони Институти математикаи АИ ҶТ, 1974–1980 ходими илмии Институти илмӣ-тадқиқотии методҳои иқтисодӣ ва математикии банақшагирии (НИИЭММП) назди Госплани ҶШС Тоҷикистон, 1980–1985 аспиранти Институти математикаи АИ ҶТ, 1985–1993 муаллими фанни математикаи мактаби миёнаи 53 шаҳри Душанбе буд. Аз соли 1993 то ба имрӯз ҳамчун ассистент, муаллими калон ва иҷрокунандаи вазифаи дотсенти кафедраи информатика ва математикаи амалии Донишгоҳи давлатии омӯзгории Тоҷикистон ба номи Садриддин Айнӣ кор мекунад. Солҳои 2004–2010 вазифаи мудири кафедраи информатика ва математикаи амалии донишгоҳи омӯзгориро ба уҳда дошт. Оид ба истифодаи методҳои математикӣ дар иқтисодиёт кори илмӣ бардааст. Муаллифи зиёда аз 30 асару мақолаҳо, фишурдаҳои илмӣ ва илмию методӣ мебошад. Бо нишони сарисинагии "Аълочии маорифи Тоҷикистон" мукофотонида шудааст.
Ҳалим Бeгaй

Ҳалим Бгй (29 ноябри 1985) — футболбози Албанӣ, муҳофиз.
Ҳалима хотун

Ҳалима-хотун 1 (усм. 1281) — зани эҳтимолии Эртуғрул ва модари асосгузори Империяи Усмонӣ Усмон. Зиндагинома Номи модари Усмонро касе аз солноманависон зикр накардааст 2. Дар мақолаи "Энсиклопедияи исломӣ" дар бораи Эртуғрул ва Усмон номи Ҳалима зикр нашудааст 3 4. Энтони Олдерсон нишон медиҳад, ки модари Усмон тахминан туркман будааст, бидуни зикри ном 5. Дар бораи замони Усмон ягон сарчашмаи таърихӣ вуҷуд надошт, дар бораи ҳаёти ӯ амалан маълумоти воқеӣ мавҷуд нест. Қариб ҳамаи ҳуҷҷатҳо баъдан қалбакӣ шуданд 6. Тамоми маълумот дар бораи Усмон ва аҷдодони ӯ дар асоси ривоятҳои шифоҳӣ ва ривоятҳо дар бораи ӯ аст, ки хеле дертар аз ҳаёти ӯ пайдо ва инкишоф ёфтааст 7. Аз маъхазҳои усмонӣ, ки то мо расидааст, аввалинаш "Солномаи хонаи усмонон" (Тева-рих-и ал-и Усмон)-и Ашикпошозода мебошад, ки дар соли 1476 оғоз ёфтааст 8. Муҳаққиқон бар ин назаранд, ки ҷудо кардани воқеият аз афсона дар ҳикояҳо дар бораи давраи аввали таърихи Усмонӣ ниҳоят душвор ва 9 ғайриимкон аст 10 Колин Имбер навиштааст, ки қариб ҳамаи қиссаҳое, ки дар бораи Усмон дар солномаҳои асри пайдо шудаанд, сохтаанд: "Таҳлили ибтидоии матнӣ нишон медиҳад, ки қариб ҳамаи "фактҳо" дар бораи Усмон Ғозӣ ва пайравони ӯ дар ҳақиқат афсона мебошанд". Тарҷумаи ҳоли ҳатто падари Усмон Эртуғрул афсонавӣ аст. Дар ягон сарчашмаи муосир аз ӯ зикр нашудааст. Ягона далели шайъии мавҷудияти Эртуғрул ҳамчун шахсияти таърихӣ ду танга бо навиштаҷоти Усмон б. Эртуғрул б. Гундуз Алп ва Усмон б. Эртуғрул, ки дар маҷмӯаҳои осорхонаи Топкапӣ 3 11 12 4 маҳфузанд. Турби Эртуғрул, сарфи назар аз ҳама азнавсозӣ, ба бинои асри 13 монанд аст. Дар наздикии дафни Эртуғрул дар Согут қабристоне ҳаст, ки таърихи онро надорад ва ба "зани Эртуғрул Ҳалима" нисбат медиҳанд.
Ҳалимахон Эркаева

Ҳунарпешаи хидматнишондодаи ҶШС Тоҷикистон Ҳалима Эркаева (28 феврали 1948, Душанбе) — раққоса, Ҳунарпешаи хизматнишондодаи ҶШС Тоҷикистон, дорандаи Ҷоизаи давлатии ба номи Рӯдакӣ. Зиндагинома Соли 1965 узви ансамбли рақсии "Лола" гардид ва ба зудӣ чун санъаткори боистеъдод ном ёфт. Дар ҳайати ансамбл "Офтоб", "Сайри гул", "Гулбозӣ", "Танаввор", "Муноҷот", "Ҷавонӣ", "Дӯстӣ" барин рақсҳоро хуб адо карда, як силсила рақси яккаро ба хидмат овардааст. Баробари рақси тоҷикӣ арғушти дигар халқҳоро бо маҳорати баланд иҷро намудааст. Аз соли 1987 роҳбари бадеии ансамбли рақсии "Фирӯза"-и Қасри иттифоқҳои касабаи ш. Душанбе буд, рақсҳои "Лайло", "Дилбарҷон", "Духтари Фархор", "Ширин", "Хатлон", "Гулҳои Мастчоҳ", сюитаҳои рақсии "Эй дилбари ман", "Гулҳои Тоҷикистон", "Ту ҷонони манӣ" ва ғайраро рӯи саҳна овард. Ба Афғонистон, Эрон, Покистон, Ҳиндустон, Таиланд, Ангола, Фаронса, Муғулистон, Ветнам, Олмон ва дигар кишварҳо сафарҳои ҳунарӣ анҷом додааст. Ҷоизаҳо Бо Грамотаи Фахрии Президиуми Совети Олии Тоҷикистон қадр шудааст.
Ҳалим Мeрсини

Ҳалим Мрсини (22 сентябри 1961) — футболбози Албанӣ, маснадашро анҷом додааст, дарвозабон, муррабӣ.
Ҳалимаи Хушқадам

Ҳалимаи Хушқадам (Хушқадамова) — рӯзноманигор, нависанда, олим, доктори илмҳои сотсиологӣ, Аз соли 1980 узви Иттифоқи журналистон, аз соли 2006 узви Иттифоқи нависандагони Тоҷикистон Зиндагинома Ҳалимаи Хушқадам 1 майи соли 1954 дар шаҳри Хоруғ ба ҷаҳон омадааст. Соли 1971 мактаби миёнаи 3 ба номи С.М. Кирови шаҳри Хоруғро ба итмом расондааст. Баъдан таҳсилро дар шуъбаи журналистикаи факултаи филологияи тоҷики Донишгоҳи давлатии Тоҷикистон ба номи В.И. Ленин давом дода, соли 1976 бо дипломи сурх хатмаш намудааст. Баъди хатми донишгоҳ фаъолияти касбиро дар рӯзномаи "Комсомоли Тоҷикистон" (ҳозира "Ҷавонони Тоҷикистон") оғоз бахшида, муддати ҳафт сол сарварии шуъбаҳои гуногунро бар уҳда доштааст. Солҳои 1988-1990 муҳаррири рӯзномаҳои "Пионери Тоҷикистон" ва "Пионер Таджикистана" (ҳозира "Анбоз") будааст. Соли 1990 барои таҳсил ба Академияи улуми ҷомеашиносӣ рафта, соли 1993 аспирантураи Академияи хидмати давлатии назди Президенти Русияро хатм кардааст. Дар мавзӯи "Инъикоси масоили иҷтимоии бонувон дар матбуот. Таҳқиқу таҳлили сотсиологии воситаҳои ахбори оммаи Тоҷикистон" бомуваффақият рисолаи номзадӣ дифоъ кардааст. 1 Солҳои 1993-2003 котиби матбуоти Сафоратхонаи Ҷумҳурии Тоҷикистон дар Федератсияи Русия будааст. Аз моҳи январи соли 2004 мухбири махсуси маҷаллаҳои "Фирӯза" ва "Гуфтугӯ", маҷаллаи "Насонал" (Москва) дар Федератсияи Русия, ҳамзамон, мушовири Ассотсиатсияи байналхалқии бонувон "МЫ - Диалог женщин", мухбири махсуси ҳафтвори "Москвичка" устоди Донишгоҳи давлатии Москва (МГУ) ба номи М.В. Ломоносов ва сарвари гуруҳи ташаббускор оид ба таъсиси Маркази дустӣ, равобити фарҳангӣ ва корӣ бо Тоҷикистон мебошад. Ӯ соли 2014 рисолаи докториро дар Донишгоҳи давлатии Москва (МГУ) дифоъ кардааст ва соҳиби дараҷаи илмии доктори илмҳои сотсиологӣ шудааст 2 Эҷодиёт Хушқадамова муаллифи зиёда аз 40 таълифоти илмӣ ва 1000 мақолаҳои пулитсиитӣ аст. Инчунин ӯ ҳаммуаллифи китоби дарсии забони тоҷикӣ барои макотиби олии ИДМ (бо олими эроншинос В.Б. Иванов ва дотсенти МГИМО Е.В.Семенова с. 2009) ва дастури таълимии - Х.О. Хушкадамлва. Таджикско-русские диалоги. - Москва,2015. 3, ду монография "Образ женщины в современной таджикской журналистике. Опыт социологического исследования прессы Таджикистана", Душанбе, Шарки Озод, 2006, ва "Женщины Таджикистана: социальный статус", Москва, Издательский дом "Дело" РАНХ И ГС, 2012 аст. 2 Китобҳои публитсистии Ҳалимаи Хушқадам "Ёде дар дил" ва "Диду боздид дар кишвари Русия" зодаи табъи ӯстанд. 1 Осор Ҷоизаҳо Ифтихорномаи Президиуми Шӯрои Олии ҶШС Тоҷикистон, ғолиби Озмуни байналхалқии коршиносони матбуот.Ӯ ҷоизадори озмуни Авросиёии ВАО-и электронӣ "Гуманитарное сотрудничество во ном процветания" ва озмуни байналмилалии рӯзноманигорон "Русский мир-2005" шудааст.
Ҳалима Яъқуб

Ҳалима бинти Яъқуб (мол.,, там., 23 августи 1954) — сиёсатмадори Сингапур, аввалин президент-бонуи Сингапур. Ҳалима Яъқуб аз 14 сентябри соли 2017 то 13 сентябри соли 2023 дар ин вазифа кор кардааст. Ба таври қонунӣ ин вазифаро ишғол намуд, вақте ки дигар номзадҳоро ба интихобот роҳ надоданд. Аз моҳи январи соли 2013 то августи соли 2017 вай ба ҳайси раиси парлумони Сингапур кор кардааст. Зиндагинома Пайдоиш ва таълим Падари Ҳалима — модараш малайӣ аст. Падари Ҳалима дар синни 8-солагӣ вафот кард, аз ин рӯ модараш ӯро танҳо ба воя расонд 2 3 4. Вай дар ду мактаби духтарона таҳсил карда, соли 1978 бакалаври ҳуқуқи худро аз Донишгоҳи Миллии Сингапур соҳиб гашт. Соли 2001 дараҷаи магистрии ҳуқуқшиносиро дар онҷо гирифт. Аз 7 июли соли 2016 ӯ инчунин унвони доктори фахрии ҳуқуқшиносии Донишгоҳи миллии Сингапурро дорад 5. Корнома Дар Конгресси иттифоқҳои касабаи миллӣ кор кардааст. Соли 2001 ӯ вакили парлумон интихоб шуд. Як қатор мансабҳои давлатиро ишғол кардааст. 8 январи соли 2013 вай аз ҷониби сарвазир Ли Сянлун ба вазифаи раиси парлумон пешбарӣ карда шуд 6 ва 14 январи ҳамон сол интихоб шуд. Ҳалима нахустин раиси зан дар парлумон дар таърихи Сингапур гардид. 7 Интихоботи президентӣ 6 августи соли 2017 вай барои иштирок дар интихоботи президентӣ аз вазифаи раиси парлумон истеъфо дод 8 9. Чанде пеш аз пешбарӣ шуданаш, вай аз ҳизби Амалиёти Халқӣ, ки аз соли 2001 узви он буд, баромад 10. Илова бар Ҳалима, боз 4 нафари дигар ба мақоми раёсати ҷумҳурӣ номзад шуданд, аммо онҳо ба далели номувофиқӣ ба талабот ба номзадҳо аз вазифа сабукдӯш карда шуданд (номзад бояд собиқаи хидмати давлатӣ дошта бошад ё роҳбаре ба ширкате бошад, ки капитализатсияаш аз 500 миллион доллари Сингапур (тақрибан 371 миллион доллари амрикоӣ) зиёд бошад 11. Ҳалима Яъқуб аз 14 сентябри соли 2017 то 13 сентябри соли 2023 дар вазифаи Президенти Сингапур кор кардааст. Ҳаёти шахсӣ Оиладор. 12 Вай панҷ фарзанд дорад 13, аз рӯи дин — мусулмон. 1.
Ҳалнома

Ҳалнома - варақае, ки аз ҷониби мақомоти судӣ дар бораи ҳалли ин ё он парвандаи гражданӣ аз ҷониби мақомоти мазкур дода мешавад.. низ.
Ҳалк (Marvel Comics)

Ҳалк — шахсияти хаёлӣ, абарқаҳрамон дар китобҳои комики мунташиршуда тавассути. Ҳалк тавассути Стэн Ли ва Ҷек Кёрби аввалин бор дар Ҳалки Шигифтангез 1 (майи соли 1962) эҷод шуд. Вай ҳаюлои ҷаҳишёфтаи инсоннамо, азимҷусса ва сабзранг аст, ки зӯри зиёде доштаву наметавонд хашмашро контрол кунад. Ҳалк гоҳе вақтҳо таҳоҷумӣ ва ваҳшӣ ва гоҳе боҳуш ва барномарез намоиш дода шудааст. Ӯ аксаран ба унвони шахсияти муқобилқаҳрамон дида мешавад. Ҳалк ҳамон доктор Роберт Брюс Бэннери физикдон мебошад. Бэннер аввалин бор вақте, ки ба сурати иттифоқӣ дар маърази партави бомбаи гамаи ихтироъи худаш қарор гирифт, ба Ҳалк табдил шуд. Ҳоло ҳар вақт Бэннер хашмгин шуда ё зиндагиаш дар хатар бошад, ба Ҳалк табдил мешавад 1. Аз Ҳалк дар расонаҳои зиёде истифода шудааст. Аз маъруфтарини онҳо метавон ба сериёле бо бозигарии Билл Биксби дар нақши доктор Беннер ва Лу Феррино, дар нақши Ҳалк ва панҷ филми синамоӣ бо бозигарии Эрик Бана, Эдвард Нортон ва Марк Руффало дар нақши доктор Брюс Бэннери ишора кард. Ӯ ҳамчунин дар чандин филмҳои тавири телевизионӣ ҳузур дошт. Барои эҷод Ҳалк дар филмҳои Ҳалк, Ҳалки шигифтангез ва Интиқомҷуён ва чандин бозиҳои компютерӣ истифода шудааст.
Ҳалле Беррӣ

, -, - Хирси нуқрагин Ситора дар "Роҳрави фахрӣ"-и Ҳолливуд Ҳалле Беррӣ (англисӣ: Август, 1966) ҳунарпешаи синамои ИМА аст. Дар 2002 ҷоизаи Оскар гирифт 1 2. Дар филми вай духтари Бонд (англисӣ:) буд 3. Назар ба, Ҳалле Беррӣ аз ҳама занҳои сиёҳпӯсти ҷаҳон зеботар аст 4 5. Пайвандҳо.
Ҳаллоҷия

Ҳаллоҷия — яке аз силсилаҳои тасаввуфро гӯянд, кн муассисаш Мансури Ҳаллоҷ аст. Тақрибан, ибтидои садаи таълимоти ҳалллоҷия ташаккул ёфт. Дар фиқҳ пайравони он тарафдори иваз намудани фароизу маросимҳо буданд, дар калом офаридгорро аз доираи хилқат озод иамудан мехостанд, дар тасаввуф тавассути шавқу истислом ва раиҷу ибодат дарк намудани иродаи илоҳӣ ва иттиҳоду ҳулулро қоил буданд. Чунин ақидаҳои ҳаллоҷия, боиси норозигии мутакаллимон ва ҳатто баъзе сӯфиён гардид, вале минбаъд сӯфиёни ифротӣ таълимоти ҳаллоҷияро инкишоф доданд, худи Ҳаллооҷро соҳиби каромат хонданд. Ҳоло ин силсила фаъолият надорад.
Ҳалокии Ҳамадонӣ

Ҳелокии Ҳамадонӣ — шоир и эронӣ. Гӯянд навиштаву хонда намедонист ва ашъорашро дигарон барояш менавиштанд. Ба навиштаи бештари тазкиранависон, дар Қандаҳор ба мулозимони шоҳзода султон Ҳусайн Мирзо, фарзанди Баҳроммирзои Сафавӣ пайваст. Дар қасидае ҷулуси шоҳ Исмоили дувуми Сафавиро низ таҳният гуфтааст. Дар давраи Акбаршоҳи Гӯракони ба Ҳинд рафт ва ҳамонҷо даргузашт.
Ҳаловард

Ҳаловард — номи пешина ва бостонии шаҳраки Балх будааст. Таърих Ҳаловард дар замони Сомониён яке аз ду шаҳри калони Вахшонзамин буда ва арку шаҳристону рабаз дошт ва калонтар аз Ҳулбук будааст. Бино бар навиштаи "Ҳудуд ул-олам мин ал-Машриқ илал-Мағриб" "Ҳаловард қасабаи Вахш аст, шаҳрест бо кишту барзу рустоҳои бисёр ва мардумони тирандозу ҷангӣ" 1. Шаҳри Ҳаловардро Истахрӣ дар "Масолик вал-мамолик", Муқаддасӣ дар "Аҳсан ат-тақосим фӣ марифат ал-ақолим", ибни Ҳавқал дар "Сурат ул-арз", Ёқути Ҳамавӣ дар "Мӯъҷам ул-булдон" ва Абурайҳони Берунӣ низ дар осораш ёд кардаанд. Бино бар бозёфтҳои бостоншиносӣ, шаҳри Ҳаловард дар замони Кушониён падид омада 2 ва дар садаҳои миёна маркази Вахшонзамин будааст. Ин шаҳр дар соли 750 милодӣ ба дасти арабҳо вайрон шуда 3 ва бостоншиносон харобаҳои онро дар канораи ғарбии шаҳраки Колхозобод ёфтаанд, ки 12 га масоҳат дорад ва имрӯз онро Кофирқалъа мехонанд 4. Сипас маркази Вахшонзамин ба шаҳраке кӯчонда шуд ки 12 километр шимолу ғарбтар аз харобаҳои Кофирқалъа дар канораи рӯди Вахш ҷой дошт. Дар садаҳои миёна ин шаҳр низ Ҳаловард ном доштааст ва харобаҳои он ҳамакнун ба номи "Золи Зар" наздики деҳаи Узун, дар канораи чапи рӯди Вахш, 12 км дуртар аз Колхозобод ва 23 км дуртар аз Қӯрғонтеппа бар ҷоянд 5. Бозёфтҳои бостоншиносӣ гувоҳанд, ки деҳа дар ҷои харобаҳои кунунии Золи Зар дар садаҳои — милодӣ бунёд ёфтааст 6. Пас аз истилои араб ва вайрон шудани Ҳаловарди якум, ин деҳа дар асрҳои — шаҳри калоне гардида 7 ва то ҳамлаи муғул маркази Вахшонзамин будааст, аммо дар соли 1221 аз дасти чингизиён нобуд шудааст 8. Пас аз садсолаҳо вайронӣ ин сарзамин кам-кам обод шуд ва дар торихномаҳо дар соли 1884 аз рустое ёд мекунанд ки Туғаланг ном дошта ва бахше аз бекнишинии Қурғонтеппа дар Аморати Бухоро будааст. Дар соли 1919 ин русто 1400 буна хонавор дошта ва мардумаш кишоварзу чорводор будаанд. 21 марти 1933 рустои Туғаланг маркази идории ноҳияи Вахш ва яке аз марокизи ободонии водии Вахш гардид. 20 декабри соли 1934 Туғалангро ба ёди Лазар Каганович, яке аз раҳбарони яҳудитабори шуравӣ, Кагановичобод ва ноҳияи Вахшро ноҳияи Кагановичобод номиданд. 11 июни соли 1954 Кагановичобод расман шаҳрак эълом шуд. 3 июли соли 1957 шаҳраки Кагановичобод ба ёди ободгарони водии Вахш, ки аз шимоли Тоҷикистон кӯчонда шуда ва нахустин колхозҳоро дар водии Вахш ташкил карда буданд, Колхозобод номида шуд ва ноҳия низ ҳамномаш Колхозобод гардид. 10 январи 1991 ин шаҳракро ба ёди Сироҷиддин Исоев — Қаҳрамони Меҳнати Сосиалистӣ, яке аз ободгарони водии Вахш ки 28 сол раиси ин ноҳия буд, "шаҳраки ба номи Сироҷиддин Исоев" номиданд 9. Ноҳияи Колхозобод 19 июли соли 2007 бо қарори Маҷлиси миллии Маҷлиси Олии Ҷумҳурии Тоҷикистон ноҳияи Ҷалолиддин Румӣ номида шуд, ҳарчанд рӯшанфикрони хатлонӣ аз масъулини ноҳия хоста буданд, ки номи торихии шаҳраку ноҳия — Ҳаловард бар ноҳия гузошта шавад 10. Нигаред Эзоҳ.
Ҳалол

Ҳалол (— раво, муқобили ҳаром) — ончи ки хӯрдан, нӯшидан ё анҷом додани он ба ҳукми шаръ раво бошад 1. Бештари вақт, ҳалол ба ғизоҳое гуфта мешавад, ки дар дини исломи масрафи онҳо муҷоз аст. Ҳалол ҳамчунин унвони маҷмӯъае аз номи нишонҳои тиҷорӣ (бренд) аст, ки бар маҳсулоти ғизоӣ дарҷ мешавад. Ин ном баргирифта аз маънии ғизои ҳалол аст, ки дар дини ислом омадаасту аввалин бори маҳсулоти ғизоии ҳалол дар кишвари Малайзия ба вуҷуд омадааст. Дар чанд соли ахир ин аломати тиҷории ғизоӣ ба сурати як аломати ҷаҳонӣ аз тарафи кишварҳои исломӣ дар дунё муаррифӣ шудааст, ба тавре ки дар кишварҳои ғайриисломӣ низ аз истиқболи хубе бархӯрдор шудааст 2. Нигаред низ.
Ҳалқарф

Ҳалқарф — деҳа дар ҷамоати деҳоти Навдӣи ноҳияи Рашт. Аз Ҳалқарф то маркази ҷамоат 3 км, то маркази ноҳия 3 км. Аҳолиаш 2049 нафар, тоҷикон.
Ҳалқадашт

Ҳалқадашт — деҳа дар ҷамоати деҳоти Мирзо Турсунзодаи ноҳияи Ҳисор. Аз Ҳалқадашт то маркази ҷамоат 4 км, то маркази ноҳия 9 км. Аҳолиаш 340 нафар, тоҷикон.
Ҳалқаёр

Ҳалқаёр — деҳа дар ҷамоати деҳоти Лоҳутии ноҳияи Ховалинг. Аз Ҳалқаёр то маркази ҷамоат 25 км, то маркази ноҳия 50 км. Аҳолиаш 830 нафар, тоҷикон.
Ҳалқаҷар (деҳа, н. Рӯдакӣ)

Ҳалқаҷар — маҳалла дар ноҳияи Шоҳмансури шаҳри Душанбе. Ин маҳалла наздики 1000 хонавода дорад. Аҳолиаш наздик ба 10 ҳазор нафар, асосан тоҷикон зиндагӣ мекунанд.
Ҳалқарӯд

Ҳалқарӯд — деҳа дар ҷамоати деҳоти Ориёни ноҳияи Ҳисор. Аз Ҳалқарӯд то маркази ноҳия 27 км. Аҳолиаш 1958 нафар, тоҷикон.
Ҳалқаҷар (деҳа, н. Кӯшониён)

Ҳалқаҷар — деҳа тобеи шаҳраки Бохтариёни ноҳияи Кӯшониён. Аз Ҳалқаҷар то маркази шаҳрак 4 км, то маркази ноҳия 20 км. Аҳолиаш 517 нафар, тоҷикон.
Ҳалқаҷар (деҳа, н. Хуросон)

Ҳалқаҷар — деҳа дар ҷамоати деҳоти Садриддин Айнӣи ноҳияи Хуросон. Аз Ҳалқаҷар то маркази ҷамоат 3 км, то маркази ноҳия 23 км. Аҳолиаш 2149 нафар, тоҷикон.
Ҳамад ибни Исо ал-Халифа

Ҳамад ибни Исо ал-Халифа (. феврали 1942, Румайтия, Вилояти Хаваллӣ, Кувайт) — 9-умин ҳоким (ҳаким)-и Баҳрайн (аз 9 декабри 1932 то 9 феврали 1942). Аз сулолаи Ал-Халифа. Зиндагинома Писари дуюми Ҳокими ҳаштуми Баҳрайн Шайх Исо ибни Алӣ (бародари калонӣ соли 1893 вафот кардааст). Таҳсилоти хонагӣ гирифтааст. Ӯ солҳои 1920-1929 ба ҳукумати шаҳри Манома сарварӣ мекард. 26 майи соли 1923 валиаҳд эълон карда шуд. Вай 9 декабри соли 1932 ба ҷойи падараш гузашт. 9 феврали соли 1933 расман ба кор кард. Мукофотҳои Бритониёро гирифтааст: Ӯ 7 феврали соли 1940 дар кишвар ордени Ал-Халифаро ки дорои се дараҷа мебошад таъсис додааст. Ӯро пас аз даргузашташ дар қабристони Ар-Рифо, 20 феврали соли 1942 ба хок супурданд. Оила Чор маротиба издивоҷ кардааст. Ҳадди ақал аз ӯ 10 писар боқӣ мондааст: Пайвандҳо.